Na temelju članka 54. st. 1. Zakona o ustanovama (Narodne novine br. 76/93, 29/97, 47/99, 35/08 i 127/19) i članka 41. st. 1. Zakona o predškolskom odgoju i obrazovanju (Narodne novine br. 10/97, 107/07, 94/13, 98/19 i 57/22), a uz prethodnu suglasnost Općinskog vijeća Općine Stubičke Toplice (KLASA:601-01/22-01/51, URBROJ.2140-27-2-22-2 od 29.12.2022. godine), Upravno vijeće Dječjeg vrtića ZVIREK donijelo je na svojoj 11. sjednici održanoj dana 17.01.2023. godine

**STATUTARNU ODLUKU O IZMJENAMA I DOPUNAMA**

**STATUTA DJEČJEG VRTIĆA ZVIREK**

**Članak 1.**

U Statutu Dječjeg vrtića ZVIREK, KLASA: 601-04/22-14/10, URBROJ: 2113-27-02-22-5 od 27. listopada 2022. godine, u članku 2. stavku 2. riječi: „i unapređenja zdravlja“ brišu se.

**Članak 2.**

U članku 13. stavku 5. riječi: „stavka 3“ zamjenjuju se riječima: „stavka 4“.

U stavku 6. riječi: „stavka 4“ zamjenjuju se riječima: „stavka 5“.

**Članak 3.**

U članku 19. stavak 4. mijenja se i glasi:

„Iznimno, ako Vrtić ne može upisati svu prijavljenu djecu, nakon upisa djece iz stavka 3. ovoga članka djeca se upisuju na način da prednost pri upisu imaju djeca roditelja invalida Domovinskog rata, djeca iz obitelji s troje ili više djece, djeca oba zaposlena roditelja, djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja, djeca samohranih roditelja, djeca jednoroditeljskih obitelji, djeca osoba s invaliditetom upisanih u Hrvatski registar osoba s invaliditetom, djeca koja su ostvarila pravo na socijalnu uslugu smještaja u udomiteljskim obiteljima, djeca koja imaju prebivalište ili boravište na području Vrtića te djeca roditelja koji primaju doplatak za djecu ili roditelja korisnika zajamčene minimalne naknade.“

**Članak 4.**

U članku 21. stavak 2. mijenja se i glasi:

„Unutarnjim ustrojstvom uređuje se obavljanje stručno-pedagoških poslova, administrativno-računovodstvenih poslova i tehničkih poslova te njihova međusobna usklađenost.“

**Članak 5.**

U članku 24. stavak 1. mijenja se i glasi:

„Stručno-pedagoški poslovi u Vrtiću se ustrojavaju u svezi s odgojno-obrazovnim poslovima, i poslovima zdravstvene zaštite djece, u odgojnim skupinama i na razini Vrtića radi zadovoljavanja potreba i interesa djece te stvaranja primjerenih uvjeta za rast i razvoj svakog djeteta i u suradnji s roditeljima popunjavanja obiteljskog odgoja.

Iza stavka 1. dodaje se stavak 2. koji glasi:

„Programi zdravstvene zaštite djece, higijene i pravilne prehrane djece te programi socijalne skrbi ostvaruju se u Vrtiću sukladno zakonu i podzakonskim propisima.“

**Članak 6.**

U članku 26. stavak 2. briše se.

**Članak 7.**

U članku 22. stavku 1. riječi: “ odgojnim skupinama djece rane dobi i odgojnim skupinama djece predškolske dobi“ zamjenjuju se riječima: „jasličnim i vrtićnim odgojnim skupinama.“

**Članak 8.**

U članku 31. stavku 1. riječi: „članka 28.“ zamjenjuju se riječima: „članka 30.“.

**Članak 9.**

U članku 55. stavku 5. iza riječi: „natječaj“ stavlja se zarez i dodaju se riječi: „rok u kojem će prijavljeni kandidati biti obaviješteni o izboru“.

**Članak 10.**

U članku 70. stavku 8. briše se točka na kraju rečenice te se dodaju riječi: „potrebno zaposliti osobu, o zasnivanju radnog odnosa odlučuje ravnatelj.“.

**Članak 11.**

U članku 86. stavak 2. mijenja se i glasi:

„Statut i drugi opći akti Vrtića stupaju na snagu najranije dan nakon dana objave na oglasnoj ploči Vrtića, odnosno u službenom ili drugom glasilu ako je takav način objavljivanja općih akata određen zakonom, aktom o osnivanju ili Statutom.“

U stavku 3. riječi „uredu u županiji“ zamjenjuju se riječima: „upravnom tijelu županije“.

**Članak 12.**

Ove izmjene i dopune Statuta stupaju na snagu u roku od 8 dana od dana objave na oglasnoj ploči Vrtića.

KLASA: 601-04/23-14/01

URBROJ: 2113-27-23-1

U Stubičkim Toplicama, 17.01.2023.

 PREDSJEDNICA UPRAVNOG VIJEĆA

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Maja Štefanec Herak, prof. rehabilitator